CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2023/2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52795)
  + [Valencià](/va/acuerdo/52454)






Selector de idioma

Leer

* [Español](/es/acuerdo/52905)
* [Valencià](/va/acuerdo/52415)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2023/2024[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2023/2024

Data d'aprovació
:   09/07/2024

Data de publicació
:   10/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52142)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52771)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52868)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2023/2024&url=https://www.boua.ua.es/va/acuerdo/52588)

**Títol:** CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2023/2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 9 de juliol de 2024

CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2023/2024

1.     Objectiu

L'objectiu d'aquesta convocatòria anual és la concessió, en règim de concurrència competitiva, d'ajudes a l'estudiantat esportista de la Universitat d'Alacant pels resultats obtinguts tant en competició universitària com en competició federada.

La finalitat principal  és promoure l'esport entre l'estudiantat, com a component de la seua formació integral, i afavorir la compatibilitat de la seua activitat acadèmica i esportiva.

Aquestes ajudes estaran destinades prioritàriament a sufragar despeses de material esportiu i docent i de matrícula, com un incentiu en consideració a les exigències dels resultats esportius.

2.     Requisits de les persones beneficiàries

Podran sol·licitar aquestes ajudes les persones que estiguen matriculades en la Universitat d'Alacant en el curs 2023/24:

a)    en un dels tres cicles en què s'estructuren els ensenyaments universitaris oficials: grau, màster universitari i doctorat, als quals es refereix l'[article 9 de la Llei orgànica 2/2023, de 22 de març, del Sistema Universitari.](https://www.boe.es/buscar/act.php?id=GST-A-6641-7602&p=66004949&tn=1#a9)

b)    en estudis de formació permanent o cursos de formació contínua, als quals fa referència l'article 3.2 de la [Normativa d'ensenyaments propis de la Universitat d'Alacant, de 26 de gener del 2023](https://www.boua.ua.es/Acuerdos/DescargarAcuerdo/34482).

3.     Nombre i dotació de les beques

El nombre d'ajudes i la quantitat dependrà del nombre d'esportistes que hi participen.

El total de la quantitat destinada a aquestes ajudes, establida en l'apartat «Marc legal i pressupostari», es repartirà proporcionalment entre la totalitat de punts obtinguts per les persones admeses segons els criteris d'adjudicació, tenint en compte que la quantitat màxima per beneficiària o beneficiari serà de 5.000 €.

4.     Termini i procediment de presentació de sol·licituds

4.1. Termini de presentació

La convocatòria es publicarà en el Butlletí Oficial de la Universitat d'Alacant (BOUA).

El termini per a sol·licitar les ajudes serà del 15 al 31 de juliol del 2024.

4.2. Procediment de presentació

La sol·licitud es formalitzarà a través de la Seu Electrònica de la UA, accedint a l'apartat Tràmits i seleccionant l'anomenat [Sol·licitud d'ajudes per rendiment esportiu](https://cvnet.cpd.ua.es/eadmua/Tramites/IniciarTramite?pCodigoTramite=TRAM_AYUDASDEPO_SOL).

Caldrà emplenar un formulari en línia i, després de fer clic en «Enviar», apareixerà un resum en pantalla, que caldrà confirmar clicant de nou en «Enviar». En cas contrari, la sol·licitud no quedarà presentada.

En aquest formulari s'hauran d'adjuntar els documents següents:

a)    Justificants acreditatius dels mèrits avaluables segons la convocatòria expedits per l'entitat competent (federació, CSD...). No cal aportar-hi els justificants relatius a Campionat d'Espanya Universitari ([CEU](https://competicio.ua.es/va/interuniversitaria/ceu/campionats-d-espanya-universitaris.html)) i Campionat Autonòmic d'Esport Universitari ([CAEU](https://competicio.ua.es/va/interuniversitaria/cadu/campionat-autonomic-d-esport-universitari.html)), però sí que caldrà fer constar aquests mèrits en el formulari o no seran valorats.

b)    Formulari per al Fitxer de tercers de la Universitat d'Alacant (perfectament emplenat seguint aquestes [instruccions](https://competicio.ua.es/va/documentos/ajudes/instruccions-fitxer-tercers-ua.pdf)).

c)    Model 145 de l'Agència Tributària (perfectament emplenat seguint aquestes [instruccions](https://competicio.ua.es/va/documentos/ajudes/instruccions-model-145.pdf)).

d)    Certificat de titularitat de compte bancari espanyol (emès per l'entitat bancària a través de l'aplicació web o en oficina; no seran vàlides captures de pantalla).

e)    Còpia totalment llegible de les dues cares del DNI (NIE o passaport en el cas de persones estrangeres); caldrà evitar incloure en la foto o en l'escaneig l'entorn en què s'haja fet.

f)     [Declaració responsable](https://competicio.ua.es/va/documentos/ayudas/declaracion-responsable.pdf) (no emplenar-lo amb el navegador web: primer descarregar-lo en el dispositiu i després obrir-lo amb un lector PDF per a emplenar-lo digitalment).

Qualsevol modificació que es vulga fer constar sobre la sol·licitud inicial es farà mitjançant una de nova i completa, que anul·larà l'anterior, i sempre dins el termini de presentació de sol·licituds. Fora d'aquest termini no es tindrà en compte cap canvi.

Tota la informació facilitada serà estrictament relativa a la persona sol·licitant. Si es detecta que no és així, la sol·licitud podrà ser declarada falsa, cosa que donaria lloc a la pèrdua de qualsevol dret relatiu a aquesta convocatòria.

5.     Criteris d'adjudicació

Els mèrits que cal avaluar seran únicament i exclusiva els indicats en el formulari de sol·licitud, i no s'admetran esmenes en aquest sentit una vegada finalitzat el termini de presentació. Qualsevol altre, que no podrà ser aportat en un moment posterior, no serà qualificat.

El període que cal tenir en compte serà el comprès entre l'1 de juliol del 2023 i el 30 de juny del 2024.

Només es consideraran les categories Absoluta, Sub-23, Sub-21 i Sub-20.

Perquè es valore un mèrit per equips en esports individuals serà necessari haver sigut tingut o tinguda en compte en la seua obtenció.

L'assignació d'ajudes es farà seguint els criteris següents:

A.     Esport federat

A.1.   Jocs Olímpics

A.1.1.  Participació: 100 punts

A.2.   Campionat del Món. (De seleccions nacionals)

A.2.1.  1r a 3r lloc: 100 punts

A.2.2.  4t a 10è lloc: 85 punts

A.2.3.  11è a 20è lloc: 70 punts

A.2.4.  21è a 30è lloc: 55 punts

A.3.   Campionat d'Europa. (De seleccions nacionals)

A.3.1.  1r a 3r lloc: 75 punts

A.3.2.  4t a 10è lloc: 60 punts

A.3.3.  11è a 20è lloc: 45 punts

A.4.   Campionat d'Espanya (esports individuals) / Lliga nacional de màxima categoria (esports d'equip). (Tots dos de clubs)

A.4.1.  1r a 3r lloc: 50 punts

A.4.2.  4t a 5è lloc: 35 punts

A.4.3.  6è a 10è lloc: 20 punts

A.5.   Copa del Rei o Copa de la Reina. (De clubs)

A.5.1.  1r a 3r lloc: 50 punts

A.5.2.  4t a 5è lloc: 35 punts

B.      Esport universitari

B.1.   Universiada / Campionat del Món. (Tots dos de seleccions nacionals)

B.1.1.  1r a 3r lloc: 80 punts

B.1.2.  4t a 10è lloc: 70 punts

B.1.3.  11è a 20è lloc: 60 punts

B.1.4.  21è a 30è lloc: 50 punts

B.2.   Campionat d'Europa

B.2.1.  1r a 3r lloc: 60 punts

B.2.2.  4t a 10è lloc: 50 punts

B.2.3.  11è a 20è lloc: 40 punts

B.3.   CEU - Campionat d'Espanya Universitari

B.3.1.  1r lloc: 50 punts

B.3.2.  2n lloc: 40 punts

B.3.3.  3r lloc: 30 punts

B.3.4.  4t a 5è lloc: 15 punts

B.4.   CAEU - Campionat Autonòmic d'Esport Universitari

B.4.1.  1r lloc: 10 punts

B.4.2.  2n lloc: 7,5 punts

B.4.3.  3r lloc: 5 punts

Els punts anteriors es multiplicaran pels coeficients correctors següents si el mèrit s'ha aconseguit:

a)    En disciplina o modalitat no olímpica (no aplicable en CEU i CAEU): 0,5

b)    En categoria inferior a l'Absoluta: 0,5

c)    Mediant distribució per pes o anàloga (quan no hi haja classificació única): 0,66

d)    En parella, grup o equip (més d'una única persona), incloent-hi la classificació per equips en esports individuals: 0,66

e)    Estant federat o federada amb la [Secció Esportiva Universitat d'Alacant](https://competicio.ua.es/va/federada/competicio-federada.html) (escalada, futbol masculí, orientació, rem, rugbi, triatló i voleibol femení): 2

6.     Òrgan gestor i Comissió de Valoració

6.1. Òrgan gestor

La vicerectora de Cultura, Esport i Extensió Universitària de la Universitat d'Alacant, encarregada de la instrucció del procediment, acordarà quantes actuacions estime necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.

La unitat administrativa de referència és el Servei d'Esports de la Universitat d'Alacant. Contacte: <https://cvnet.cpd.ua.es/uasolicitudes/solicitud/241?idioma=va>

Quan la sol·licitud no reunisca els requisits o no vaja acompanyada de la documentació que resulte exigible es requerirà a la persona sol·licitant perquè l'esmene o aporte els documents preceptius en un termini de deu dies, amb indicació que si no ho fa se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2. Comissió de Valoració

La Comissió de Valoració realitzarà l'examen i l'avaluació de les sol·licituds presentades i elaborarà l'informe de valoració.

La comissió tindrà la composició següent:

Presidència:

-  La vicerectora de Cultura, Esport i Extensió Universitària, o la persona en qui delegue

Secretaria:

-  El director del Servei d'Esports, o la persona en qui delegue

Vocals:

-  La directora del Secretariat d'Extensió Universitària, o la persona en qui delegue

-  Un especialista tècnic/a del Servei d'Esports, o la persona en qui delegue

La comissió podrà comptar amb l'assessorament d'especialistes en les modalitats esportives previstes.

Si ho considerara necessari, podrà requerir de les persones sol·licitants la presentació de qualsevol document original segons el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques.

Els membres de la Comissió de Valoració signaran el document d'absència de conflicte d'interessos (DACI).

7.     Resolució, notificació i publicació de resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases, com també la informació d'altres actes que se'n deriven i que requerisquen publicació, es faran en la Seu Electrònica, en l'apartat Altres documents generals de l'expedient de la persona sol·licitant associat a aquesta convocatòria, i podran ser consultats, a títol informatiu, en la direcció de la pàgina web del Servei d'Esports següent: <https://competicio.ua.es/va/ajudes/ajudes-per-rendiment-esportiu.html>, fet que substitueix la notificació a les persones interessades i té els mateixos efectes.

Una vegada avaluades les sol·licituds, es publicarà la proposta de resolució provisional i es concedirà un termini de 10 dies perquè les persones participants presenten les al·legacions que consideren oportunes a través del seu expedient en Administració Electrònica.

Una vegada examinades les al·legacions, es formularà la proposta de resolució definitiva, a la vista de la qual la rectora de la Universitat d'Alacant dictarà la resolució que siga procedent. Aquesta resolució es publicarà en el termini màxim de 6 mesos des de la data final de presentació de les sol·licituds.

8.     Marc legal i pressupostari

Aquesta convocatòria amb codi 2024SBV151 serveix de base reguladora i està recollida en la línia de subvenció 2024LS029 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei 38/2003; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant, i aquesta convocatòria.

La dotació d'aquesta convocatòria d'un màxim de 100.000 € serà sufragada amb càrrec al capítol IV (orgànica 01.81.5O.96.68) del pressupost del Vicerectorat de Cultura, Esport i Extensió Universitària.

L'execució d'aquesta dotació està supeditada a la disponibilitat de liquiditat de la UA.

S'hi aplicaran les disposicions fiscals vigents.

9.     Obligació i justificació de la persona beneficiària

9.1. Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

a)    Esmentar la UA i difondre els resultats esportius obtinguts en representació d'aquesta en les seues xarxes socials personals i en altres mitjans de comunicació

b)    Participar i representar la Universitat d'Alacant en aquells esdeveniments esportius i activitats de promoció de l'esport universitari per als quals siga requerit o requerida. Aquesta representació i participació serà imprescindible sempre que no coincidisca amb una competició d'un programa oficial de competició, o que no hi haja problemes de salut o lesió certificats per la persona facultativa corresponent.

c)    Comunicar qualsevol situació que implique incompliment dels requisits pels quals se li ha concedit l'ajuda.

d)    Destinar l'ajuda a la finalitat per a la qual se li concedeix.

e)    Sotmetre's a les actuacions de control que puguen dur a terme els òrgans de control econòmic de la Universitat d'Alacant i facilitar tota la informació i documentació li siga requerida a aquest efecte.

f)     Acceptar les obligacions i no incórrer en prohibicions derivades del marc normatiu d'aquestes ajudes.

g)    Reintegrar els fons percebuts o, si escau, perdre el dret de percebre'ls en els supòsits de no complir les obligacions anteriors.

9.2. Justificació de persones beneficiàries i pagament

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a la seua concessió. La universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions establits en aquesta convocatòria i bases reguladores, així com en la seua resolució de concessió, podrà donar lloc a la revocació total o parcial de la subvenció i al reintegrament, si és el cas, de les quantitats indegudament percebudes.

10.  Protecció de dades de caràcter personal

D'acord amb el que estableix la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les vostres dades no podran ser cedides, excepte obligació legal, i seran conservats durant el temps estrictament necessari per a complir amb la finalitat citada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la Seu Electrònica [https://seuelectronica.ua.es/](https://seuelectronica.ua.es/va/index.html). Us podeu, així mateix, posar en contacte amb el delegat de protecció de dades a través de l'adreça [feo@uk.gp](mailto:dda@mk.pc).

La informació addicional i detallada sobre protecció de dades, els vostres drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11.  Recursos

Contra aquesta convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives de la Comissió de Valoració es podrà interposar un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs es podrà interposar davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 9 de juliol del 2024

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre del 2020)

Catalina Iliescu Gheorghiu





[Carretera Sant Vicent del Raspeig s/n  
03994 Sant Vicent del Raspeig - Alacant  
 Tel. 29 640 9905 - Fax 50 854 8185](https://www.google.es/maps/@32.994907,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12040&trk=tyah&trkInfo=tarId%0T9762150042922%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)